als_Latn dik_Latn sag_Latn
(konica.al)
“Kur Hollywoodi të vë prangat” ka qenë diçitura shoqëruese për postimin e tij të para pak orëve në Instagram.
Duke njohur anën komike të Besit, për disa kjo mund të ketë qenë thjesht një nga “lojërat” e tij të radhës, por ja që rezultatet flasin se është ndoshta një nga gjërat më serioze në të cilat ai është angazhuar ndonjëherë.
Sado e pabesueshme të tingëllojë, bëhet fjalë për rolin në një film me produksion amerikan që flet për ngjarje kriminale të cilat ndodhin dhe zhvillohen në Shqipëri.
Filmi është i llojit aksion, thriller me regjisor dhe produksion hollywoodian dhe me një cast aktorësh nga Rusia, Amerika, Franca, Shqipëria dhe Kosova. Besi që aktualisht ndodhet në xhirime, na konfirmoi se roli që i është kërkuar të luajë është ai i një mafiozi shqiptar. Shtysë për të cilën siç duket, kanë qenë paraqitjet e tij me personazhin e “skifterit” në Portokalli.
Pas suksesit në spektaklin e humorit italian, “Zelig”, Hollywoodi është hapi i radhës dhe galopant që iu shtohet sukseseve të aktorit.
vec_Latn als_Latn als_Latn als_Latn als_Latn als_Latn